title: "Fleegenfanger"
text: "A fleegenfanger (Drosera rotundifolia) as en plaant \u00fctj det famile fleegenfangern (Droseraceae)\n\nBeskriiwang \nDi fleegenfanger as en muarjuarag kr\u00fc\u00fcs an woort 5 bit 20 cm huuch. A ruter ling man 5 cm jip an k\u00f6n det plaant ei alian fersurge.\nA bleeden san trinj, 0,5 bit 1,8 cm grat an haa sowat 200 fiin ruad fangbleeden. Letj insekten an fleegen, oober uk flenerker an sogoor skirsk\u00f6\u00f6den bak diar f\u00e4\u00e4st bi an wurd faan det plaant apliaset.\nA bloosen san 1 cm lung, bleu faan J\u00fc\u00fcne bit August an gung bluas eeben, wan a san skinjt.\n\nF\u00f6\u00f6rkemen \n\u00dc\u00fcb a nuurdelk eerdheleft, faan Euroopa auer Aasien bit Nuurdameerikoo jaft at fleegenfangern, sogoor uun Alaska an Greenlun k\u00f6nst'es finj. Jo br\u00fck f\u00f6l san, f\u00f6l weeder an en s\u00fcren gr\u00fcnj an waaks uun muuren of \u00fc\u00fcb m\u00f6\u00f6sk.\n\nSlacher \n Drosera rotundifolia\n Drosera rotundifolia onerslach pygmaea\n Drosera rotundifolia onerslach gracilis\n Drosera anglica\n\nNat \nAl uun't 12. juarhunert as a fleegenfanger \u00fcs medesiin jin hoost an longkraankhaiden iinsaat wurden. Uk jin kraankhaiden uun't hood as't uun Itaalien br\u00fckt wurden. Uun Skotlun haa's fleegenfangern br\u00fckt, am brons tu farwin.\nDaalang st\u00e4\u00e4nt a fleegenfanger oner nat\u00fc\u00fcrsk\u00fcl.\n\nFerwis efter b\u00fctjen \n\nDroseraceae"